laion/Wikipedia-Exotic huggingface dataset:
האנה הרצשפרונג

האנה הרצשפרונג (בגרמנית: Hannah Herzsprung; נולדה ב-7 בספטמבר 1981) היא שחקנית גרמנייה. הרצשפרונג נולדה בהמבורג לשחקן ברנד הרצשפרונג ולמעצבת האופנה ברברה אנגל ולה אחות. היא החלה את דרכה כשחקנית ב-1997 בסדרת הטלוויזיה "Aus heiterem Himmel" של רשת השידור הציבורית של בוואריה "BR". מ-1998 ועד 1999 הופיעה בסדרת הקומדייה "Aus heiterem Himmel" של Das Erste. ב-1999 החלה ללמוד משחק ולאחר מכן למדה גם תקשורת בווינה. ב-2006 שיחקה בסרט "ארבע דקות" אודות מורה לפסנתר בבית כלא המגלה כישרון מוזיקלי באחת האסירות, באותה שנה הופיעה גם בסרט הדרמה המשפחתית "Das wahre Leben". ב-2008 שיחקה חברה בארגון סיעת הצבא האדום בסרט "כנופיית באדר מיינהוף", באותה שנה שיחקה בסרט "נער קריאה" בתפקיד ג'וליה ברג, בתו של הגיבור הראשי של הסרט מיכאל ברג. בשנת 2009 כיכבה לצד דניאל ברוהל בסרט "Lila, Lila" אשר מבוסס על הספר באותו שם מאת הסופר השוודי מרטין סוטר. ב-2010 שיחקה בסרט "הברמן" העוסקת בבעלים של מטחנה בחבל הסודטים בזמן מלחמת העולם השנייה. בשנת 2018 שיחקה בסדרת הטלוויזיה "הכלבים של ברלין" המשודרת בנטפליקס. האנה הרצשפרונג, במסד הנתונים הקולנועיים IMDb (באנגלית) האנה הרצשפרונג, באתר "אידיבי", מאגר הידע העברי לקולנוע ישראלי ועולמי האנה הרצשפרונג, באתר AllMovie (באנגלית) האנה הרצשפרונג, באתר Rotten Tomatoes (באנגלית) האנה הרצשפרונג, באתר Metacritic (באנגלית) האנה הרצשפרונג, במסד הנתונים הקולנועיים KinoPoisk (ברוסית) האנה הרצשפרונג, באתר MusicBrainz (באנגלית) האנה הרצשפרונג, באתר Discogs (באנגלית) Hannah Herzsprung | Steckbrief, Bilder und News, WEB.DE News (בגרמנית) ארבע דקות: דם על הקלידים, באתר הארץ, 11 בנובמבר 2008 JamesBowman.net | Reader, The, jamesbowman.net Habermann - farbfilm verleih, farbfilm-verleih.de ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לותר הודג'ס

לותר הארטוול הודג'ס (באנגלית: Luther Hartwell Hodges‏; 9 במרץ 1898 – 6 באוקטובר 1974) היה פוליטיקאי ואיש עסקים אמריקאי, שכיהן כמושל קרוליינה הצפונית ה־63 בשנים 1954–1961 וכמזכיר המסחר של ארצות הברית בממשליהם של הנשיאים ג'ון פיצג'רלד קנדי ולינדון ג'ונסון. הודג'ס נולד בעיר קאסקייד השוכנת במחוז פיטסילבניה שבווירג'יניה בראשית מרץ 1898. בגיל שנתיים הוא עבר עם משפחתו ליישוב ספראיי (שלימים התמזג עם שתי עיירות נוספות ובכך נוצרה העיר עדן שבקרוליינה הצפונית). לאחר שגדל שם, במשך תקופה נכבדת מחייו התגורר במחוז רוקינגהם שבקרוליינה הצפונית. בגיל 17 החל הודג'ס ללמוד באוניברסיטת קרוליינה הצפונית בצ'אפל היל, שם היה חבר באחווה "אגודות הדיאלקטיות והפילנתרופיות", ושב לעדן לאחר תום לימודיו הגבוהים. ב-1923 סייע בהקמת מועדון רוטרי בלייקסוויל, שלימים נודע בשם "רוטרי עדן". החברה "קרוליינה קוטון" בה עבד לאחר סיום לימודיו האקדמיים נרכשה מאוחר יותר בידי היזם האמריקאי מרשל פילד. הודג'ס המשיך לעבוד בחברה, והתקדם מעובד מפעל זוטר לתפקידי ניהול, עד שפרש מהחברה בשל כניסתו לפוליטיקה של ארצות הברית. בשנות ה-40 של המאה ה-20הוא מונה למועצת החינוך של קרוליינה הצפונית ולנציבות הכבישים והעבודות הציבוריות של המדינה. ב-1945 שימש כיועץ למזכיר החקלאות של ארצות הברית ולצבא ארצות הברית שכבש את גרמניה הנאצית בתום מלחמת העולם השנייה. הודג'ס התמודד לתפקיד סגן מושל קרוליינה הצפונית ב-1952 ונבחר לתפקיד. ב-1954 התמנה לתפקיד המושל עקב מותו של המושל המכהן ויליאם ב. אמסטיד בעודו מכהן בתפקיד. שנתיים לאחר מכן, לתקופת כהונה מלאה בת ארבע שנים כמושל קרוליינה הצפונית. מכיוון שבמדינהה זו הייתה הגבלת כהונה של תקופה אחת בת ארבע שנים למושלים, להודג'ס הייתה הקדנציה הארוכה ביותר בתפקיד לשינוי החוקה של קרוליינה הצפונית ולהיבחרו של ג'ים האנט לכהונה שנייה ב-1980. במהלך כהונתו כמושל קידם המושל הודג'ס את התיעוש ואת החינוך. הוא סייע להשיג תמיכה בהקמת "פארק המחקר המשולש" (Research Triangle Park), שנועד לפתח חדשנות ותעשייה לאוניברסיטאות בערים ראלי, צ'אפל היל ודרהאם. בינואר 1961 מינה אותו נשיא ארצות הברית ג'ון פיצג'רלד קנדי למזכיר המסחר של ארצות הברית, וגם לאחר רצח קנדי המשיך בתפקיד תחת הנשיא לינדון ג'ונסון. לאחר שהודג'ס סיים את כהונתו ב-1965 כמזכיר מחלקת המסחר של ארצות הברית, שב לצ'אפל היל. הוא מונה ליושב ראש פארק המחקר המשולש. בשנת 1967 היה נשיא רוטרי. באוקטובר 1974 הלך לעולמו בצ'אפל היל ונטמן בבית העלמים אוברלוק שבעדן. מדיה וקבצים בנושא לותר הודג'ס בוויקישיתוף לותר הודג'ס, באתר "Find a Grave" (באנגלית)
Weiwang 306

Weiwang 306 הוא מיניוואן מתוצרת יצרנית הרכב הסינית Weiwang (שיתוף פעולה (joint venture) בין "Beijing Auto" (אנ') ו-"Yinxiang Group" (אנ')), חברת בת של BAIC Group (שם רשמי: Beijing Automotive Industry Holding Co., Ltd, שם בסינית: 北京汽车工业控股有限责任公司) אשר מיוצר משנת 2011 ועד היום. "MT Base 1.3" - מחיר היחידה 36,800 רנמינבי. "1.3 MT Standard" - מחיר היחידה 40,800 רנמינבי. "1.3 MT Luxury" - מחיר היחידה 45,800 רנמינבי. דגמי "Weiwang 306" שווקו מאפריל 2011. 5 דלתות. מנועי בנזין: 1.0 ליטר, 1.3 ליטר. מנוע מרכזי. הנעה אחורית. נפח תא מטען - 5.01 מ"ר. דגמי "Weiwang 306" משמשים כניידות משטרה בבייג'ינג. דלתות צד אחוריות - דלתות הזזה. 3 שורות מושבים - 7/8 מושבים. צמיגים - 175/70 R14. אחריות יצרן: 3 שנים / 60,000 ק"מ. מחיר היחידה עמד על 36,800-45,800 רנמינבי (שנת 2011, בסין). דגם "Weiwang 306" דגם "Weiwang 306" דגם "Weiwang 306" דגם "Weiwang 306" דגם "Weiwang 306" מיניוואן Weiwang M20 מדיה וקבצים בנושא Weiwang 306 בוויקישיתוף דגם "Weiwang 306" carnewschina.com/2011/03/29/baic-launches-new-weiwang-minicar-brand דגם "Weiwang 306" מפרט ומידות chinaautoweb.com/car-models/baic-weiwang-306-van דגמי "Weiwang 306" chinamobil.ru/eng/baic/weiwang/306 דגם "Weiwang 306" - תמונות פנים הרכב chinamobil.ru/eng/baic/weiwang/306 דגמי "Weiwang 306" ניידות משטרה בבייג'ינג carnewschina.com/2011/12/24/beijing-auto-weiwang-police-van-in-beijing דגם "Weiwang 306" en.wheelsage.org/weiwang/306/38995/pictures
דוקטור אגמן

דוקטור אייבו רובוטניק (באנגלית: Doctor Ivo Robotnik), הידוע יותר בכינויו דוקטור אגמן (באנגלית: Doctor Eggman), הוא דמות בדיונית והאנטגוניסט הראשי בסדרת משחקי הווידאו "סוניק הקיפוד" של חברת סגה. דוקטור אגמן הוא מדען מטורף ואויבו המושבע של סוניק הקיפוד. הדמות נוצרה על ידי נאוטו אושימה, שיצר אותו כאחת מהאפשרויות לעיצוב הקמע החדש של החברה. דוקטור אגמן הופיע כמעט בכל משחקי הווידאו בסדרת "סוניק הקיפוד" מאז הופעתו הראשונה ב-1991, ובנטסף לכך הופיע גם בחוברות קומיקס, בסדרות טלוויזיה ובסדרת סרטי קולנוע המבוססים על סדרת המשחקים. בשנת 1990 ערך האייאו נאקאיימה, הנשיא לשעבר של חברת המשחקים סגה, תחרות שמטרתה לקבוע מי יהיה הקמע של החברה. לתחרות הוגשו מספר הצעות, בהן קנגורו, ארנב, ארמדיל, קיפוד, וסקיצה של תאודור רוזוולט בפיג'מה. הקיפוד ניצח, והפך לסוניק, ואילו הסקיצה של רוזוולט שימשה בסיס לדמותו של אגמן. דוקטור אגמן מאופיין באובססיה כלפי סוניק וחבריו. יצוגו במשחקים לרוב ילווה ברובוטים בדמותו. בהשוואה לסוניק הוא מגושם ואיטי מה שמייצר ניגוד לסוניק המהיר. דוקטור אגמן גר במעבדה שנמצאת בעולמו של סוניק, יחד עם שני עוזריו הרובוטים, אורבוט וקיובוט (בסדרה "סוניק X", עוזריו הם בוקו ודקו, רובוטים מסוג אחר). מדיה וקבצים בנושא דוקטור אגמן בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מלחמת אסא והכושים

אסא והכושים היא מלחמה המתוארת בתנ"ך בין זרח הכושי ובין אסא מלך יהודה. היא מתוארת בספר דברי הימים ב', פרק י"ד, אולם אינה נזכרת כלל בספר מלכים. יש מהפרשנים שזיהו את הכושים עם הנובים שנמצאים כיום באזור סודאן. לעומתם, פרשנים אחרים טוענים כי הכושים הם שבט של אנשים שישבו דרומית לשבט יהודה, ודרומית לפלשתים, וכן צפונית למצרים, שלפי חלק מהפרשנים הייתה היא שבאה עם זרח הכושי למלחמה, משום שהוא היה פרעה מלך מצרים באותה תקופה. ממלכת יהודה הייתה בתקופה זו נתונה לאיומים מתמידים מצד כוחות חיצוניים, בעיקר מן הדרום. זרח הכושי פלש מדרום והגיע עד לסביבות מרֵשה. לצבא אסא היו 300,000 חיילים משבט יהודה ו-280,000 משבט בנימין, שבט בנימין היה באותה תקופה חזק, והיו לו גם קשתים מיומנים, משום שלאולם שהיה משבט בנימין נולדו בנים שהיו קשתים. לזרח הכושי, שלפי פרשנים רבים היה באותו זמן מלך מצרים, היו מיליון חיילים ו-300 מרכבות, והם נלחמו בגיא צפתה למרשה שהיא גיא הנצפה ממרשה. תרגום השבעים, לעומת זאת, גורס "בגיא צפונה למרשה", ולפי פירוש זה התכוון זרח לחדור לתחום יהודה בדרך העולה אל חברון. כמתואר בתנ"ך, אסא התפלל לפני אלוהים ואמר לו כי הוא יכול להצילם מהכושים, אף על פי ששבטי יהודה ובנימין היו קטנים ביחס לגודל הצבא של הכושים. ניצח צבא יהודה את כוש ולקח משם שלל רב, וכן לקח צאן ובקר, ויחד עם שלל זה חזר לירושלים. יוחנן אהרוני מייחס את שרידי החורבן בתל באר שבע, המיוחסים למאה ה-9 לפנה"ס, להתקפתו של זרח הכושי. לאחר ניצחון המלחמה, אמר עזריהו בן עודד לאסא שניצחון המלחמה בכושים הוא בזכות אמונתם באלוהים ורק אם ישמעו לו יוכלו להמשיך להתחזק. אך אם לא ישמעו בקולו, ימשיכו עמים שונים להילחם בהם, וללא מושיע. אחרי ששמע אסא את דברי הנביא, החליט לשבר את כל העבודה זרה שהייתה באותו זמן בארץ יהודה, כל יהודה ומרבית מישראל הביאו קרבנות לה' וחידשו עמו את הברית, בשבועה בקול גדול ובתרועת חצוצרות ושופרות. ייתכן שהמקור לסיפור זה בספר דברי הימים היה מחזור סיפורי הנביאים, ששימשו עבור עורך דברי הימים כמקורות נוספים על ספר מלכים, וזאת משום שבהמשך מופיעים דברי הנביא עזריהו בן עודד. לדעת נדב נאמן, למחבר דברי הימים (לא לפני המאה ה-4 לפנה"ס) הגיע טקסט קדום, שבו סופר על ניצחונו הגדול של אסא, אולם מאחר שהמונח "כושים", כמציין קבוצות רועים-נוודים, כבר לא הובן על ידו, הוא סבר שמדובר במסע צבאי מצרי ולכן תיאר מדמיונו צבא של מעצמה, ואת התיאור המעובד, שכלל גם עזרה אלוהית, שיבץ במסגרת תיאור שלטונו של אסא וייחס אותו לתקופה שבה עשה מלך זה הטוב בעיני ה'. נריה קליין, המסר הספרותי של גודל הצבא (דברי הימים ב פרק יד). בוסתנאי עודד, תולדות ימי בית ראשון, האוניברסיטה הפתוחה, כרך ב, יחידה 4, עמ' 79. ספר דברי הימים א', פרק ח', פסוק מ' מצודת דוד דברי הימים ב' פרק י"ד פסוק ט'. בוסתנאי עודד, תולדות ימי בית ראשון, האוניברסיטה הפתוחה, כרך ב, יחידה 4, עמ' 80. ספר דברי הימים ב', פרק י"ד, פסוקים ז'–י"ד ספר דברי הימים ב', פרק ט"ו, פסוקים א'–ח'. בוסתנאי עודד, תולדות ימי בית ראשון, האוניברסיטה הפתוחה, כרך ב, יחידה 4, עמ' 78. נדב נאמן, "נוודים‐רועים בספר הדרומי‐מערבי של ממלכת יהודה", ציון, נב [תשמ"ז], עמ' 270–271. בתוך: בוסתנאי עודד, תולדות ימי בית ראשון, האוניברסיטה הפתוחה, כרך ב, יחידה 4, עמ' 81.
שוקי וייס

יהושע (שוקי) וייס (נולד ב-19 ביוני 1952) הוא מפיק, יזם ואמרגן ישראלי. החברה שייסד, "שוקי וייס יזמות והפקות בע"מ", עוסקת ביזמות והפקת אירועים ציבוריים. וייס החל את דרכו בעולם המוזיקה בשנות ה-70, כשניהל את חנות התקליטים "מסדה", שייבאה לישראל באופן פרטי אלבומי רוק מהעולם כמו האלבום "Wish You Were Here" של להקת פינק פלויד. בשנת 1983 הקים וייס את מועדון ההופעות "קולנוע דן" שהביא אליו את אמני הגל החדש באוהאוס, איאן דיורי וסוזי והבנשיז לצד מתן במה ראשונה לאמנים ישראליים כמו משינה, אהוד בנאי והקליק. באמצע שנות ה-80 הקים וייס יחד עם מירון רכטמן את חברת ההפקות "רידינג הפקות". השניים הביאו זמרים ולהקות בינלאומיים להופעות בארץ, וכן סיפקו שרותי הפקה והגברה להופעות ואירועים גדולים. וייס החל להפיק גם את פסטיבל ערד (עד שנת 1994) והיה בין האחראים להפיכתו מפסטיבל זמר עממי לפסטיבל המוזיקה והרוק הגדול בישראל. בתחילת שנות ה-90 הקים את חברת ההפקות "שוקי וייס יזמות והפקות בע"מ" והביא להופעות בארץ אמני רוק בינלאומיים רבים, ובמקביל החל לנהל ולהפיק אמנים ישראלים כמו רמי פורטיס, משינה, דויד ברוזה ואביב גפן. בשנת 1993 הקים וייס את "פסטיבל הבלוז והנשמה" בנמל חיפה שבמשך שלוש שנות פעילותו ארח את במסגרתו אמנים בינלאומיים בתחום. בשנת 1998 הפיק את חגיגות שנת ה-50 למדינת ישראל. בשנת 2009 הפיק וייס את שתי הופעות הסיכום של סיבוב ההופעות Sticky & Sweet Tour של הזמרת מדונה, אליהן נמכרו כ-100,000 כרטיסים. ההופעות הן המופע הבינלאומי הגדול ביותר שנערך בישראל אי פעם. בשנת 2019 שודר בערוץ כאן 11 סרט תיעודי על פועלו של וייס בשם "זה רק רוקנ'רול". מדיה וקבצים בנושא שוקי וייס בוויקישיתוף אתר האינטרנט הרשמי של שוקי וייס איתי שטרן, מקולנוע דן עד דפש מוד, באתר nrg‏, 2 במאי 2006 אמיר שוורץ, יבואן האמנים שוקי וייס נותן הופעה, באתר כלכליסט, 27 ביולי 2008 אסף נבו, ‏שוקי וייס לרוג'ר ווטרס: אתה קורבן מנוצל של תעמולה, באתר ‏מאקו‏, 5 בפברואר 2014 דורון ברוש, ‏"זה רק רוק'נרול" מוכיח ששוקי וייס הוא מהאנשים שבונים מיתולוגיות, באתר מעריב אונליין, 12 באפריל 2019 רז שכניק, "גם ספרינגסטין יגיע בסוף", באתר "ידיעות אחרונות", 16 באפריל 2019 זה רק רוקנרול, באתר כאן – תאגיד השידור הישראלי, 17 באפריל 2019 מיכל רז-חיימוביץ', ‏בעקבות ביטול ההופעה של ניק קייב: בקשה לייצוגית נגד המפיק שוקי וייס, באתר גלובס, 10 בדצמבר 2020 מירב קריסטל, אושר הסדר בייצוגית סלין דיון: ההחזר המיידי הוגדל, החזר מלא רק בסוף 2022, באתר ynet, 15 בנובמבר 2021
לסלו השלישי, מלך הונגריה

לסלו השלישי, מלך הונגריה (בהונגרית: Harmnadik László magyar király, בסלובקית וקרואטית: Ladislav III;‏ 1200 – 7 במאי 1205) היה מלך הונגריה וקרואטיה בין 1204 ל-1205. לסלו היה בנם היחיד של אימרה הראשון, מלך הונגריה וקונסטנצה מאראגון, בתם של אלפונסו השני, מלך אראגון וסאנצ'ה מקסטיליה, מלכת אראגון. התאריך המדויק של לידת לסלו אינו ידוע, אך סביר להניח שהוא נולד בסביבות 1200, על פי ההיסטוריונים גיולה קריסטו ופרנץ מק. לאחר שחלה קשות, הורה המלך אימרה להכתרה של לסלו כיורש עצר בניסיון להשיג את הירושה לבנו התינוק. ואכן, ב-26 באוגוסט 1204 הוכתר לסלו על ידי יאנוש, ארכיבישוף קלוסקה. אימרה הגיע להסדר עם אחיו הצעיר והמתריס, אנדראש, שאותו כלא. הוא שחרר את אנדראש, וגרם לו לחזור בתשובה למשך תקופת העוצרות של לסלו. ב-30 בנובמבר 1204 מת המלך אימרה, ולסלו מלך במקומו. אינוקנטיוס השלישי שלח מכתב לדוכס אנדראש, והזהיר אותו לכבד את האינטרסים של המלך. עם זאת, אנדראש סירב לקבל את אזהרתו של האפיפיור, ותפס את הכסף שאימרה הפקיד במנזר פייליס עבור לסלו. בהתחשב בכך שלסלו נרדף על ידי אנדראש, ברחה קונסטנצה לאוסטריה, ולקחה איתה את לסלו. אף על פי שאנדראש עשה כל מאמץ לתפוס את המלכה קונסטנצה ואת המלך לסלו לפני שיכלו להימלט, הם הצליחו להגיע לווינה, אוסטריה. לאופולד השישי, דוכס אוסטריה, שהיה בן דודם של אימרה ואנדראש, העניק מחסה ללסלו ואמו, אף על פי שאנדראש איים עליו בפלישה. לסלו נפטר בפתאומיות ב-7 במאי 1205, וגופתו הובאה לסקשפהרוואר לקבורה. מדיה וקבצים בנושא לסלו השלישי, מלך הונגריה בוויקישיתוף לסלו השלישי, מלך הונגריה, באתר "Find a Grave" (באנגלית) Kristó & Makk 1996, p. 227, Appendix 4. Kristó & Makk 1996, p. 227. Érszegi & Solymosi 1981, p. 127. Bartl et al. 2002, p. 30. Érszegi & Solymosi 1981, pp. 126–127. Engel 2001, p. 89. Kristó & Makk 1996, pp. 227–228. Kristó & Makk 1996, p. 228.
המחצבה

המחצבה הוא סרט קולנוע ישראלי משנת 1990 בבימויו של רוני ניניו עם אורי גבריאל, ששון גבאי, חנה אזולאי הספרי ואהובה בץ בתפקידים הראשיים. התסריט מבוסס על הספר "המחצבה" מאת אהוד בן עזר (1963). העלילה מתרחשת במעברת צריפים בישראל של שנות ה-50, שכל הגברים בה מתפרנסים מעבודה קשה במחצבה סמוכה. עולה ממרוקו מנסה לנקום בבוס שלו במחצבה, שגזל ממנו בעבר את אהובתו. המאבק בין שני הגברים מוביל לעימות רב יצרים באזור המחצבה. הסרט צולם במעברת נוף ים בהרצליה. ניסים לוי (אורי גבריאל) היה בעל חנות בדים בקזבלנקה. משה דוד (ששון גבאי) עבד אצלו כדי לפרנס את משפחתו. למשה הייתה חברה בשם מרים (אהובה בץ). ניסים התאהב במרים, כפה עצמו עליה והיא נענתה לו. משה לא שכח לו את זה. בשנות החמישים הם עלו לישראל והתיישבו במעברת צריפים. ניסים נשוי למרים אך היא איננה אוהבת אותו. ניסים המרוגז מוצא את סיפוקו בקיום יחסי מין עם ליזה (נורית סיבוני) בתו הצעירה של שומר המחצבה חדידו (סלים דאו), כשמרים אשתו של ניסים צופה בהם מבעד לחלון. משה נשוי לאסתר (חנה אזולאי הספרי) ואב לשלום (מיכאל הנגבי), יפתח ולבנה. הוא נמשך למרים אהובתו עוד מקזבלנקה, והם מקיימים פגישות חשאיות במסעדה של מונטנו (אברהם מור) שהוא איש סודה של מרים. אנשי המעברה מתפרנסים מעבודה קשה במחצבה. מנהל המחצבה בלקין (יוסי יבלונקה) פורש, וניסים משתלט בכוח על התפקיד ללא בחירות. אף אחד לא מוכן לעמוד נגדו. אסתר שיודעת את עברה של בעלה, ויודעת שהוא מאוהב במרים, מתכתשת איתה באוטובוס. ניסים מתפרץ לביתו של משה כשהוא לא בבית, ומתנפל על אסתר וילדיה. בתגובה מגיע משה למחצבה ומתכתש באלימות קשה עם ניסים שמפטר אותו. משה ממשיך ביחסיו עם מרים, ומסכם איתה כי יברחו לפריז, אך ברגע האחרון הוא אומר לה שאינו יכול להיפרד ממשפחתו. במעברה נערכת מסיבת חתונה לבתו של דנינו (אדי מוכתר), מפועלי המחצבה. ליזה מודיעה לניסים שהיא בהריון ממנו ורוצה להיות אשתו והוא דוחה אותה בבוז, ופוקד עליה לעבור הפלה. ליזה המיואשת מתאבדת בדריסה על פסי הרכבת. הידיעה על מותה של ליזה מגיעה לחוגגים באמצע החתונה. במעברה אין סודות, כולם יודעים שניסים הוא האשם במותה. הם מגיעים לדירתו של ניסים, מכים אותו, והורסים את הדירה. בסוף רואים את פועלי המחצבה מתבוננים בטנדר ועליו ניסים החבול, ומרים עוזבים את המעברה. "המחצבה", במסד הנתונים הקולנועיים IMDb (באנגלית) "המחצבה", באתר ספר הקולנוע הישראלי "המחצבה", באתר אידיבי "המחצבה", במסד הנתונים הקולנועיים KinoPoisk (ברוסית) המחצבה, במיזם "אישים" לתיעוד היצירה הישראלית יגאל משיח, חבל על כל טיפה - "המחצבה" (1990), במאי: רוני ניניו, שחקנים: אורי גבריאל, ששון גבאי, חנח אזולאי הספרי, אהובה בץ, סלים דאו, אברהם מור, כל העיר, 6 ביולי 1990
דימיטריוס איטודיס

דימיטריוס איטודיס (ביוונית: Δημήτριος Ιτούδης; נולד ב-8 בספטמבר 1970) הוא מאמן כדורסל יווני, שלאחרונה אימן את נבחרת יוון. איטודיס החל את קריירת האימון שלו במחלקת הנערים (עד גיל 18) של ק.ק. זאגרב בשנת 1990. כעבור שנתיים, מונה לעוזר המאמן במחלקת הבוגרים של המועדון. בשנת 1995 חזר למולדתו ומונה לעוזר המאמן של פאוק סלוניקי ובהמשך אף מונה למאמנה הראשי. בשנת 1996 עבר לפאניוניוס אתונה, ומונה לעוזר המאמן. אך כעבור שנה עבר לפיליפוס סלוניקי, שם מונה למאמנה הראשי. בשנת 1999 הצטרף למאמן הסרבי ז'ליקו אובראדוביץ' והיה עוזר המאמן של פנאתינייקוס אתונה עד שנת 2012, עת עזב אובראדוביץ' את המועדון. בתקופה זו זכה איטודיס בארבעה גביעי יורוליג (2002, 2007, 2009, 2011), בסופרוליג (2000), ב-11 אליפויות יוון ובשבעה גביעים. בתום תקופה זו, יצא איטודיס לשנת שבתון יחד עם ז'ליקו אובראדוביץ'. בשנת 2013, התפצלו דרכיהם, כשאובראדוביץ' עבר לפנרבחצ'ה, ואילו איטודיס עבר לבאנוויט. בשנת 2014 עבר איטודיס למועדון הפאר הרוסי צסק"א מוסקבה, עימה זכה בשתי אליפויות יורוליג (ב-2016 וב-2019) ושש פעמים בליגה המאוחדת של VTB. מדיה וקבצים בנושא דימיטריוס איטודיס בוויקישיתוף דימיטריוס איטודיס, ברשת החברתית אקס (טוויטר)
כטוב בעיניכם (סרט, 1912)

כטוב בעיניכם (באנגלית: As You Like It) הוא סרט אילם קצר משנת 1912 המבוסס על המחזה "כטוב בעיניכם" מאת ויליאם שייקספיר. את הסרט ביימו ג'יי סטיוארט בלקטון, צ'ארלס קנט וג'יימס יאנג, והפיקה חברת ויטגראף (Vitagraph Company). כוכבת התיאטרון רוז קוגלן הופיעה על המסך בתפקיד בכורה בדמות רוזלינד, ולצדה כיכב מוריס קוסטלו. קוגלן שהייתה אז בת 61 היא רוזלינד מבוגרת יותר מהרגיל. רוב הסרט צולם מחוץ לאולפן. מוריס קוסטלו – אורלנדו רוז קוגלן – רוזלינד רוזמרי ת'בי – סיליה רוז טאפלי – פיבי, רועת הצאן קייט פרייס – אודרי הארי ט. מורי – הדוכס פרדריק טפט ג'ונסון – הדוכס הגולה צ'ארלס קנט – ז'אק פרנק קורייר ג'ורג' אובר – אדם ג'ורג' רנדולף – צ'ארלס המתאבק רוברט גאילרד – אוליבר ג'יימס יאנג – סר רולנד דה בואה ויליאם שיאה ג'יימס מוריסון - סילוויוס רועה הצאן עותק של הסרט שמור בפורמט 16mm. "כטוב בעיניכם", במסד הנתונים הקולנועיים IMDb (באנגלית) "כטוב בעיניכם", במסד הנתונים הקולנועיים KinoPoisk (ברוסית) As You Like It at silentera.com ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
טפטין

טַפֵּטִין או גובלן היא שיטת אריגה אמנותית, לרוב של שטיח, אשר נעשית באופן מסורתי בעבודת יד בעזרת נול. הטפטין נעשה בטכניקה המכונה סוּמָק בה חוט ערב מלפף חוט שתי, באופן שכל חוטי השתי חבויים בסיום העבודה, בניגוד לאריגת בדים שם חוטי השתי נשארים גלויים. בישראל מוצגים כמה טפטין מפורסמים בטרקלין שאגאל שבכנסת, אותם עיצב מארק שאגאל. גובלן מדיה וקבצים בנושא טפטין בוויקישיתוף טפטין, באתר אנציקלופדיה בריטניקה (באנגלית) טפטין, דף שער בספרייה הלאומית מילון אריגה אמנותית [טקסטילים] (תשס"ב), באתר האקדמיה ללשון העברית
איהאב גנאים

איהאב גנאים (בערבית: إيهاب غنايم, תעתיק מדויק: איהאב גנאים; נולד ב-11 ביוני 1996) הוא כדורגלן ערבי-ישראלי המשחק בעמדת הקשר במכבי בני ריינה. גנאים גדל בסח'נין והחל לשחק כדורגל במחלקת הנוער של בני סכנין. ב-31 ביולי 2016 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל חיפה בגביע הטוטו, שהסתיים בתיקו 2–2. ב-27 באוגוסט 2016 ערך את הופעת הבכורה שלו בליגת העל, כשנכנס כמחליף בניצחון 1–0 על מכבי חיפה, ובסך הכול ערך חמש הופעות ליגה בעונת 2016/2017. בעונת 2017/2018 הוא שותף ב-20 משחקי ליגה, ובעונת 2018/2019 הפך לשחקן הרכב קבוע בקבוצה, וערך 25 הופעות בליגת העל. ב-12 בנובמבר 2018 כבש את שער הבכורה שלו בקריירה, בניצחון 4–3 על מ.ס. אשדוד, ובסך הכול כבש שני שערים בעונה זו, אשר בסופה ירדה הקבוצה לליגה הלאומית. ב-28 ביולי 2023 חתם באקטובה מליגת העל הקזחית, שם רשם 7 הופעות. ב-19 בינואר 2024 חתם לעונה וחצי בהפועל תל אביב. ב-30 ביוני 2024 חתם במכבי בני ריינה. איהאב גנאים, באתר ההתאחדות לכדורגל בישראל איהאב גנאים, באתר Transfermarkt איהאב גנאים, באתר Soccerway איהאב גנאים, באתר FootballDatabase.eu דורון בן דור, ‏לגיונר חדש: גנאים חתם לעונה וחצי באקטובה, באתר ONE‏, 28 ביולי 2023
Square Up

Square Up (מעוצב: SQUARE UP; בעברית: ריבוע למעלה) הוא המיני-אלבום הראשון בשפה הקוריאנית של להקת בנות הקיי-פופ הדרום קוריאנית בלאקפינק. המיני-אלבום יצא לאור ב-15 ביוני 2018, על ידי חברת התקליטים YG אנטרטיינמנט. מתוך המיני-אלבום יצא הלהיט "Ddu-Du Ddu-Du". המיני-אלבום הגיע למקום הראשון במצעד אלבומי העולם, והראשון במצעד האלבומים של קוריאה הדרומית. המיני-אלבום הופק על ידי טדי פארק, בקו בום, פיוצ'ר באונס, אר. טי, 24 וצ'ויס37. בנוסף לכך, בקוריאה הדרומית זכה המיני-אלבום למעמד פלטינה, על סך מכירות של כ-250,000 עותקים במדינה. נכון ליוני 2020, מכירות עומדות על למעלה מ-306,794 עותקים במדינה. המיני-אלבום יצא בהפצה דיגיטלית ובהפצה פיזית ולכל אחת מההפצות ישנה עטיפה שונה. מידע על האלבום Square Up באתר MusicBrainz מידע על האלבום Square Up באתר AllMusic האלבום Square Up באתר יוטיוב טדי פארק, בקו בום, פיוצ'ר באונס, אר. טי, 24, צ'ויס37 Release group “SQUARE UP” by BLACKPINK - MusicBrainz, musicbrainz.org Square Up - BlackPink | Songs, Reviews, Credits | AllMusic (באנגלית אמריקאית), נבדק ב-2020-06-26 ygfamily.com Feel the Music @ Everywhere GENIE MUSIC, www.geniemusic.co.kr DDU-DU DDU-DU, נבדק ב-2020-06-26 BlackPink Chart History, Billboard 국내 대표 음악 차트 가온차트!, gaonchart.co.kr [뮤직IS 이번엔 진짜 컴백..YG 양현석이 스포일러한 블랙핑크 6월 컴백], isplus.live.joins.com, ‏2019-04-16 (בקוריאנית) SQUARE UP by BLACKPINK, Genius (באנגלית) 국내 대표 음악 차트 가온차트!, gaonchart.co.kr SQUARE UP (באנגלית), נבדק ב-2019-04-15 オリコン週間 デジタルアルバムランキング 2018年06月11日～2018年06月17日 | ORICON NEWS, web.archive.org, ‏2018-06-20 pbs.twimg.com
דוד הגר (זבלטוב)

רבי דוד הגר (ביידיש: האגער, ה'תקנ"ז - כ"א באב ה'תר"ח) היה מייסד חסידות זבלטוב ואדמו"רה הראשון. מחבר הספר "צמח דוד". נולד לרבי מנחם מנדל האדמו"ר מקוסוב ולשיינא רחל. היה חתנו של רבי משה לייב מסאסוב. בשנת תקפ"ו (1825), אחר פטירת אביו, החל לכהן כאדמו"ר בזבלטוב. היה מפורסם כחכם. רבי ישראל פרידמן מרוז'ין כינה אותו "חכם העולם" ורבי חיים הלברשטאם מצאנז אמר עליו: 'חכם עדיף מנביא'. חלק מתורותיו לוקטו והודפסו בשם "צמח דוד". ברוב המהדורות נדפס ביחד עם ספרו של אביו - "אהבת שלום". רבי יעקב (תקע"ה - ט"ו בשבט תרמ"א) מילא את מקומו בזבלטוב, ממנו המשיכה שושלת זבלטוב עוד שלושה דורות, עד פרוץ השואה. נישא להינדא בת רבי יהודה צבי מראזלא ובזיווג שני נישא לפרידא קילא בת הרב ישעיה שור רבה של יאס (בזיווג ראשון הייתה נשואה לרבי יצחק לייבוש מקאליב). רבי צבי הירש, כיהן כאדמו"ר בפיטשניזין חתן רבי אברהם חיים מלינסק. לאחר פטירת אביו החל לכהן בפיטשניזין. לאחר פטירתו מילא את מקומו בנו רבי גרשון. מחתניו של רבי צבי הירש היה רבי נחום מבורשטין. רבי מנחם מנדל, כיהן כאדמו"ר בדאמיץ' (פרבר של זבלטוב). חסידיו היו מועטים. נפטר ללא בנים. נכדו רבי אברהם, בן חתנו רבי יוסף דוד (מגזע אליק), מילא את מקומו. נרצח עם קהילתו בב' בטבת תש"ב וסירב להצעת קצין הונגרי להצילו. רבי יחיאל מיכל, כיהן כאדמו"ר בסטרוז'ניץ, חתן רבי אלעזר מבעלז. היו לו חסידים רבים. שיינא רחל אשת רבי יצחק פרידמן מבוהוש. יוכבד אשת רבי ישראל הורוביץ מבארנוב. פעליא נישאה לרבי ברוך בן רבי שמעון שלמה מסאווראן, התגרשה ונישאה בשנית לרבי יוסף באב"ד, מחבר הספר "מנחת חינוך". הגר, דוד בן מנחם מנדל, 1797-1848, צמח דוד, ‏צרנוביץ-ווארשא תרפט, באתר היברובוקס ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
Blackpink (מיני-אלבום)

Blackpink (מעוצב: BLAƆKPIИK; בעברית: בלאקפינק) הוא המיני-אלבום הראשון בשפה היפנית של להקת הקיי-פופ הדרום קוריאנית בלאקפינק. המיני-אלבום יצא לאור ב-30 באוגוסט 2017, על ידי חברת התקליטים YGEX. במיני-אלבום נכלל השיר "As If It's Your Last". המיני-אלבום הגיע למקום הראשון במצעד האלבומים היפניים. המיני-אלבום הופק על ידי טדי פארק, בקו בום, אר. טי, פיוצ'ר בואנס, סאו וון-ג'ין ולידיה פאק. נתוני המכירות של המיני-אלבום ביפן מסתכמים בכ-81,450 עותקים, מה שהופך אותו למיני-אלבום הנמכר ביותר של הלהקה במדינה ולאחד מהמיני-אלבומים הנמכרים ביותר במדינה באותה השנה בה יצא. מיני-אלבום זה הוא היחידי בשפה היפנית של הלהקה. מידע על האלבום Blackpink באתר MusicBrainz מידע על האלבום Blackpink באתר AllMusic Release group “BLACKPINK” by BLACKPINK - MusicBrainz, musicbrainz.org Blackpink - BlackPink | Songs, Reviews, Credits | AllMusic (באנגלית אמריקאית), נבדק ב-2020-06-26 ygfamily.com As If It's Your Last, נבדק ב-2020-06-26 2017年08月28日～2017年09月03日 オリコン週間 アルバムランキング, ORICON NEWS BLACKPINK by BLACKPINK, Genius (באנגלית) オリコン月間 CDアルバムランキング 2017年08月度 | ORICON NEWS, web.archive.org, ‏2017-09-13 オリコン週間 デジタルアルバムランキング 2018年06月11日～2018年06月17日 | ORICON NEWS, web.archive.org, ‏2018-06-20 オリコン週間 デジタルアルバムランキング 2019年04月01日～2019年04月07日 | ORICON NEWS, web.archive.org, ‏2019-04-10 BLACKPINK (באנגלית), נבדק ב-2019-04-15